ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
K0MC94) 125 τελικό 
Βρυξέλλες, 13.04.1994 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
ΕΝΔΙΑΜΕΣΟΣ ΑΠΟΛΟΓΙΣΜΟΣ 
ΤΗΣ ΑΝΑΔΙΑΡΘΡΩΣΗΣ ΤΟΥ ΧΑΛΥΒΟΥΡΓΙΚΟΥ ΚΛΑΔΟΥ 
ΕΝΔΙΑΜΕΣΟΣ ΑΠΟΛΟΓΙΣΜΟΣ 
ΤΗΣ ΑΝΑΔΙΑΡΘΡΩΣΗΣ ΤΟΥ ΧΑΛΥΒΟΥΡΓΙΚΟΥ ΚΛΑΔΟΥ 
Ανακοίνωση της Επιτροπής nooc το Συμβούλιο και το Ευρωπαϊκό 
Κοινοβούλιο 
1. ΕΙΣΑΓΩΓΗ 
Η παρούσα ανακοίνωση αποβλέπει στη σύνταξη ενδιάμεσου απολογισμού της 
αναδιάρθρωσης του χαλυβουργικού κλάδου και στη διατύπωση συστάσεων 
με σκοπό την παγίωση της σχετικής διεργασίας, σύμφωνα με το πνεύμα των 
πορισμάτων του Συμβουλίου Βιομηχανίας της 25.2.1993. 
Παρά το γεγονός ότι το Συμβούλιο είχε αρχικώς ζητήσει να του υποβληθεί 
συνολικό σχέδιο μειώσεων της παραγωγικής δυναμικότητας πριν από τις 
30.9.1993, η επεξεργασία ενός τέτοιου σχεδίου κατέστη δυνατό να ξεκινήσει 
πραγματικά μόνο αφού το ίδιο το Συμβούλιο κατέληξε στα τέλη 1993 σε 
ομόφωνες αποφάσεις σχετικά με τις αναδιαρθρώσεις ορισμένων επιχειρήσεων 
που δέχονται ενισχύσεις. Οι επιχειρήσεις του κλάδου ωφειλαν επομένως να 
αποσαφηνίσουν, όταν θα μπορούσαν, τις προς καταβολή προσπάθειες που θα 
κατέληγαν σε οριστική εξυγίανση. Οι προσπάθειες αυτές είναι επείγουσες 
λόγω της σοβαρής κατάστασης και των ελάχιστα ενθαρρυντικών προοπτικών 
της χαλυβουργικής αγοράς στην Ευρωπαϊκή Ένωση. 
Στο πλαίσιο αυτό και λόγω του υποθετικού των χαρακτήρα, ενδείκνυται να 
αξιολογηθούν τα μέτρα που θα συνοδεύσουν την αναδιάρθρωση και να 
διατυπωθεί άποψη για τη σκοπιμότητα και τους τρόπους ενδεχόμενης 
συνέχισης τους. 
***** 
2. ΑΝΑΓΚΗ ΤΗΣ ΑΝΑΔΙΑΡΘΡΩΣΗΣ 
2.1 Εξέλιξη της ανοοάς 
2.1.1 Εσωτερική Εήτηση 
Οι συνθήκες της χαλυβουργικής αγοράς επιδεινώθηκαν σοβαρά 
αφ'ότου παρουσιάσθηκε ανακοίνωση της 23ης Νοεμβρίου 19921: το 
τότε γνωστό μέχρι τα μέσα 1992 επίπεδο της εσωτερικής ζήτησης στην 
Ευρωπαϊκή Ένωση υπέστη όντως συνεχή περαιτέρω κάμψη εκτιμώμενη 
σε 7% το 1993 ως προς το 1992, σημειώνοντας κοιλία κατά το πρώτο 
εξάμηνο 1993, με υποχώρηση της τάξης του 13% για τα προϊόντα 
θερμής έλασης. 
Πορεία προς την ενίσχυση της ανταγωνιστικότητας του χαλυβουργιού 
κλάδου: ανάγκη για νέα αναδιάρθρωση (SEC(92)2160) 
Ενώ το 1993 χαρακτηρίσθηκε από γενικευμένη ύφεση (κάμψη κατά 
0,5% του ΑΕΠ), η προβλεπόμενη για το 1994 και 1995 οικονομική 
ανάκαμψη, όπως πιστεύουν τώρα οι υπηρεσίες της Επιτροπής (αύξηση 
κατά 1,2% του ΑΕΠ το 1994 και κατά 2% το 1995), θα είναι πολύ 
ασθενής για να ελπίζεται επαναφορά της ζήτησης χάλυβα σε επίπεδα 
πέραν εκείνων του 1992: ζήτηση αντίστοιχη με τα επίπεδα του 1992 θα 
επιτευχθεί το 1995 μόνο εφόσον επιταχυνθεί από το 2ο εξάμηνο 1994 
και μετά η οικονομική ανάκαμψη στην Ευρωπαϊκή Ένωση. 
2.1.2 Εμπορικές συναλλαγές με τις τρίτες χώρες 
Όσο για την εξωτερική ζήτηση, αυτή ήταν μετά τα τέλη 1992 σχετικώς 
ισχυρή, κυρίως λόγω του δυναμισμού της κινεζικής και αμερικανικής 
αγοράς, ενώ μειώθηκαν οι εισαγωγές λόγω της ατονίας της εσωτερικής 
ζήτησης και εν μέρει εξαιτίας των ληφθέντων μετά το 1993 μέτρων για 
το εξωτερικό εμπόριο. Τοιουτοτρόπως σημειώθηκε, το πρώτο εξάμηνο 
1993, σαφής βελτίωση του πλεονάσματος συναλλαγών με τις τρίτες 
χώρες, με προεξάρχουσες εκδηλώσεις τις εξαγωγές ρόλων θερμής 
έλασης, επιμηκών προϊόντων και ημικατεργασμένων προϊόντων προς 
την Κίνα και, μετά το δεύτερο τρίμηνο, προς τη Βόρεια Αμερική, καθώς 
και μείωση των εισαγωγών ημικατεργασμένων προϊόντων και ρόλων 
θερμής έλασης που προέρχονταν από τις χώρες της Κεντρικής και 
Ανατολικής Ευρώπης και τα κράτη της Κοινοπολιτείας. 
Λόγω του εξωτερικού χαρακτήρα της ανωτέρω βελτίωσης, δεν 
διαφαίνεται δυνατότητα διατήρησης του πλεονάσματος συναλλαγών με 
τις τρίτες χώρες στο επίπεδο του 1993, αλλά το πιθανότερο είναι ότι το 
1995 θα υπάρξει κάποια βελτίωση της τάξης των 2 εκατομμυρίων 
τόννων έναντι της ποσότητας των 8,2 εκατομμυρίων τόννων που 
επιτεύχθηκε το 1992. 
2.1.3 Εξέλιξη τωνηιιών_ 
Αφού έφθασαν κατά το πρώτο τρίμηνο 1993 σε ασυνήθιστα χαμηλό 
επίπεδο, ανεστράφη η αδιαλείπτως από το 1993 και μετά πτωτική 
πορεία των τιμών χαλυβουργικών προϊόντων. 
Η μέχρι τώρα διαπιστωθείσα ανάκαμψη, χάρη αφενός στην καλύτερη 
προσαρμογή της προσφοράς στον όγκο της ζήτησης (επίσης λόγω των 
κατευθύνσεων της Επιτροπής, βλ. κατωτέρω σημείο 3.4) και αφετέρου 
στη ζήτηση μεγάλων ποσοτήτων για εξαγωγή, παραμένει ωστόσο σε 
γενικές γραμμές ανεπαρκής για να στηρίξει το συνδεόμενο με την 
αναδιάρθρωση κόστος και επομένως για να εξασφαλίσει στο διηνεκές 
την ανταγωνιστικότητα των επιχειρήσεων. 
2.1.4 Το ιδιαίτερο πρόβληυα της ανοράς παλαιοσιδήρου 
Μετά τον Οκτώβριο 1992 η τιμή παλαιοσιδήρου αυξήθηκε πολλές 
φορές από 83 $ ανά τόννο έως περισσότερο από 135 $ ανά τόννο τον 
Φεβρουάριο 1994, γεγονός που επηρέασε σοβαρά την οικονομική 
κατάσταση των παραγωγών και επιχειρήσεων μεταποίησης χάλυβα 
παρασκευαζόμενου σε ηλεκτροκαμίνους. Έχοντας να αντιμετωπίσει 
την κατάσταση αυτή, η Επιτροπή εγκατέστησε, σε συνεργασία με τον 
κλάδο, μηχανισμό συνεχούς επιτήρησης της αγοράς και ανέθεσε την 
εκπόνηση μελέτης των απώτερων διαρθρωτικών εξελίξεων. 
Η ανωτέρω αύξηση τιμών αποτελεί συνέπεια ισχυρής ανόδου της 
παγκόσμιας ζήτησης παλαιοσιδήρου, το 1993, της τάξης του 10%. Η 
εξέλιξη της αγοράς παλαιοσιδήρου επηρεάζεται κυρίως από τρία 
στοιχεία: 
επιτάχυνση της τάσης υποκατάστασης της μεθόδου 
καθετοποιημένης παραγωγής χάλυβα από την ηλεκτρική μέθοδο* 
ισχυρή άνοδο της ζήτησης εκ μέρους της Λαϊκής Δημοκρατίας 
της Κίνας και άλλων χωρών της Νότιας και Νοτιοδυτικής Ασίας' 
ισχυρή άνοδο της ζήτησης παλαιοσιδήρου στις Ηνωμένες 
Πολιτείες, κατά το δεύτερο εξάμηνο του 1993. 
Παράλληλα, τα επιτευχθέντα το 1993 ποσοστά ανάκτησης και 
συγκέντρωσης είναι ίσα ή και ανώτερα εκείνων της εποχής άνθησης των 
ετών 1989/90. Η Ευρωπαϊκή Ένωση κατέστη ο μεγαλύτερος 
προμηθευτής ανά τον κόσμο, εξάγοντας άνω των 10 εκατομμυρίων 
τόννων παλαιοσιδήρου το 1993. 
2.2 Προβλεπόμενα επίπεδα πλεονάζουσας δυναμικότητας 
Η σχολιασθείσα στο σημείο 2.1 σύμπτωση αισιόδοξων υποθετικών εξελίξεων 
επιτρέπει να διατηρηθεί για το έτος 1995 το ελάχιστο επίπεδο των 19 εκατ. 
τόννων πλεονάζουσας δυναμικότητας προϊόντων θερμής έλασης, το οποίο 
εκτιμήθηκε τον Νοέμβριο 1992 και επιβεβαιώθηκε πρόσφατα από το 
χαλυβουργικό κλάδο. 
Ομοίως, οι προβλεπόμενες δυσχέρειες για ανάκαμψη της εσωτερικής 
κατανάλωσης, κατά το 1995, στο επιτευχθέν το 1992 επίπεδο και το 
ενδεχόμενο επαναφοράς του πλεονάσματος εμπορικών συναλλαγών στα 
επίπεδα του 1992 επιτρέπουν επίσης να επιβεβαιωθεί η τάξη μεγέθους των 26 
εκατ. τόννων πλεονάζουσας δυναμικότητας προϊόντων θερμής έλασης, όπως 
εκτιμήθηκε τον Νοέμβριο 1992, ως ανώτερο σημείο της ψαλίδας. 
Οποιαδήποτε προσπάθεια των χαλυβουργικών επιχειρήσεων να εξαλείψουν 
τις πλεονάζουσες δυναμικότητες προς την κατεύθυνση αυτή θα επιτρέψει 
καλύτερη χρησιμοποίηση των εναπομενουσών μονάδων και θα τις καταστήσει 
λιγότερο τρωτές σε τυχόν λιγότερο ευνοϊκή εξέλιξη της ζήτησης ή στον 
αντίκτυπο που θα έχουν για την ισορροπία της αγοράς ενδεχόμενες νέες 
παραγωγικές ικανότητες. 
2.3 Μειώσεις δυναμικότητας: ο διανυθείς δρόμος 
Τη στιγμή αυτή, επιτρέπεται να θεωρούνται ως βέβαιες ή πιθανές μειώσεις 
δυναμικότητας συνολικής τάξης των 11 εκατομμυρίων τόννων προϊόντων 
θερμής έλασης, μοιραζόμενες εξίσου τμήματα μεταξύ των επιχειρήσεων που 
λαμβάνουν ενισχύσεις και των υπολοίπων του κλάδου. 
2.3.1 Ιδιωτικά κλεισίματα 
Τα κλεισίματα αυτά, μεμονωμένα ή στο πλαίσιο συνεργείων, 
αντιστοιχούν στις εξαγγελίες του κ. Braun που έγιναν από τα τέλη του 
1992 και μετά. Συμποσούνται σε πλέον των 11 εκατομμύρια τόννους 
ακατέργαστου χάλυβα και εγγύς των 6 εκατομμυρίων προϊόντων 
θερμής έλασης. Ένας μεγάλος αριθμός των κλεισιμάτων αυτών έχουν 
οριστικοποιηθεί είτε στις αιτήσεις των μέτρων κοινωνικού χαρακτήρα ή 
στις διενεργηθείσες κοινοποιήσεις στο πλαίσιο της αποφάσεως 
3010/91/ΕΚΑΧ σχετικά με τις (απο)επενδύσεις. 
2.3.2. Κλεισίματα στο πλαίσιο του άρθρου 95 ΕΚΑΧ 
Πρόκειται για υποθέσεις για τις οποίες το Συμβούλιο διατύπωσε τη 
σύμφωνη γνώμη του στις 22.12.1993, στο πλαίσιο του άρθρου 95 ΕΚΑΧ 
και οι οποίες αφορούν την αναδιάρθρωση ή την παράδοση στο ιδιωτικό 
κεφάλαιο των επιχειρήσεων Freital, EKO-Stahl, ILVA, Sidenor, CSI και 
Siderurgia Nacional. 
Οι εγκρίσεις που γνωστοποίησε εν συνεχεία η Επιτροπή προς τα οικεία 
κράτη μέλη συνοδεύονται, κατά τη διατυπωθείσα ομοφώνως σύμφωνη 
γνώμη του Συμβουλίου, με υποχρεώσεις αντιστοιχούσες σε καθαρές 
μειώσεις δυναμικότητας ύψους τουλάχιστον 2 εκατομμυρίων τόννων 
ακατέργαστου χάλυβα και για ανώτατη ποσότητα ύψους 5.4 
εκατομμυρίων τόννων προϊόντων θερμής έλασης2 
3. ΥΛΟΠΟΙΗΣΗ ΤΩΝ ΠΟΡΙΣΜΑΤΩΝ ΤΟΥ ΣΥΜΒΟΥΛΙΟΥ ΤΗΣ 25.2.1993 
Κατωτέρω παρατίθενται τα ληφθέντα μέτρα, κατ'αντιπαράθεση προς τον 
κατάλογο δράσεων που εμφαίνονται στα πορίσματα του Συμβουλίου της 
25.2.1993. 
3.1 Χρηματοδοτικά μέτρα 
3.1.1. Μέτρα κοινωνικής σκοπιμότητας 
Το πρόγραμμα μέτρων κοινωνικής σκοπιμότητας στον τομέα του 
χάλυβα, του οποίου οι λεπτομέρειες αποσαφηνίστηκαν σε ενημερωτικό 
2 χωρίς να υπολογίζεται η ενδεχόμενη κατασκευή μιας συστοιχίας ελάστρων 
κατασκευής ρόλων στο Sestao και η αύξηση δυναμικότητας της EKO-Stahl 
πέραν των 0,9 εκατ. τόννων μετά τα μέσα 1999. 
σημείωμα της Επιτροπής της 28/4/1993 (COM(93) 178 τελικό) 
προβλέπει για την περίοδο 1993-1995 ενδεικτική χρηματοδοτική 
κάλυψη ύψους 240 εκατ. ECU. 
Το 1993, κατόπιν των αιτήσεων που υπέβαλαν οι εθνικές διοικητικές 
αρχές, διατέθηκαν 60 εκατ. ECU επί των 80,8 εκατ. ECU που κρίθηκαν 
αναγκαία για να ικανοποιηθούν οι επιλέξιμες αιτήσεις για ενισχύσεις 
κοινωνικής σκοπιμότητας. Οι αιτήσεις καλύπτουν τμήμα των κοινωνικών 
προγραμμάτων που αντιστοιχούν σε κλεισίματα μονάδων παραγωγής 
σχεδόν 8 εκατομμυρίων τόννων προϊόντων έλασης και 6 εκατ. τόννων 
ακατέργαστου χάλυβα. Για τις επιλεγείσες το 1993 αιτήσεις, το πλήθος 
των εργαζομένων που λαμβάνει ενισχύσεις ανέρχεται σε 23 873 άτομα. 
Το 1994 έχουν εγγραφεί στον επιχειρησιακό προϋπολογισμό ΕΚΑΧ 86 
εκατ. ECU από τα οποία τα 20,8 εκατ. ECU προορίζονται να καλύψουν 
ήδη εγκριθείσες το 1993 αιτήσεις3 
3.1.2. Διαρθρωτικά ταυεία 
Στο πλαίσιο της δέσμης νέων κοινοτικών πρωτοβουλιών της Επιτροπής, 
παρουσιάστηκε σχέδιο μετατροπής χαλυβουργικών ζωνών με την 
ανάπτυξη άλλων οικονομικών δραστηριοτήτων (Résider 2) που βαδίζει 
στον άξονα των βασικών κριτηρίων του προηγουμένου προγράμματος. 
Θα εφαρμοσθεί στις περιφέρειες των στόχων 1, 2 και 5β όπου 
αναπτύσσονται χαλυβουργικές δραστηριότητες και για τις οποίες οι 
διαπιστωθείσες ή προβλεπόμενες απώλειες θέσεων απασχόλησης 
φθάνουν σε κάποιο επίπεδο. 
Το διάστημα εφαρμογής του θα εξικνείται από το 1994 έως το 1997, με 
προτεινόμενο προϋπολογισμό ύψους 500 εκατ. ECU. Θα καταστήσει 
δυνατή τη χρηματοδότηση μέτρων που αποβλέπουν στο περιβάλλον 
των τόπων παραγωγής, τον εκσυγχρονισμό των οικονομικών και 
κοινωνικών υποδομών, τις εναλλακτικές οικονομικές δραστηριότητες, 
τις εγκαταστάσεις δοκιμαστικής εφαρμογής και θα συντείνει στην 
ευχερέστερη πρόσβαση στα κεφάλαια και τις επιχειρήσεις. 
Ευρισκόμεθα στο στάδιο της διαβούλευσης των υπολοίπων οργάνων 
και των κρατών μελών, η δε τελική απόφαση της Επιτροπής θα ληφθεί 
πιθανότατα κατά τον προσεχή Ιούνιο. 
Εξάλλου, η Επιτροπή ασκεί πολιτική μετατροπής με τη χορήγηση 
δανείων βάσει του άρθρου 56 2α) ΕΚΑΧ. 
3.1.3. Μηχανισμοί του άρθρου 53 α) ΕΚΑΧ 
Η Επιτροπή, αφού έλαβε τη γνώμη του Συμβουλίου δυνάμει του άρθρου 
53 α) ΕΚΑΧ (βλ. ΕΕ L 6 της 8.1.1994), ενέκρινε στις 22.12.1993 τρεις 
συμφωνίες που καθιερώνουν στους κλάδους των ρόλων θερμής 
Ενδεχόμενοι πρόσθετοι πόροι θα διατεθούν στα μέτρα κοινωνικής 
σκοπιμότητας σε συνδυασμό με την αναδιάρθρωση του χαλυβουργικού 
κλάδου για να επιτευχθεί το επίπεδο των 120 εκατ. ECU. 
έλασης, των ελασμάτων quarto και των βαρέων μορφοχαλύβων κοινούς 
χρηματοδοτικούς μηχανισμούς με σκοπό την υλοποίηση 
προγραμμάτων κλεισίματος ικανών να επιτύχουν μειώσεις 
δυναμικότητας αντιστοίχως ύψους 6, 2 και 2,5 εκατ. τόννων. Η 
Επιτροπή προέβλεψε τη δυνατότητα διευκόλυνσης της 
χρηματοδότησης των ανωτέρω ενεργειών μέσω δανείων ΕΚΑΧ. 
Τα προγράμματα αυτά οφείλουν καταρχήν να κοινοποιούνται εντός 
τριμηνίας από της εγκρίσεως των. Οι συμφωνίες δεν έχουν μέχρι 
στιγμής καταλήξει σε συγκεκριμένες αποφάσεις εκ μέρους των 
σχετικών επιχειρήσεων. 
3.2. Βελτίωση των δΟΜών 
Στο πλαίσιο του στόχου βελτίωσης της διάρθρωσης και της λειτουργίας του 
κλάδου, η Επιτροπή ενέκρινε το 1993 29 συμφωνίες εξειδίκευσης και/ή 
συγκέντρωσης. Ορισμένα υπό συζήτηση σχέδια μπορεί να είναι σοβαρά ως 
προς τις απώτερες επιπτώσεις τους για τις δυναμικότητες παραγωγής. 
3.3 Κρατικές ενισχύσεις 
Κατόπιν της σύμφωνης γνώμης που διατύπωσε ομοφώνως το Συμβούλιο στις 
22.12.1993, η Επιτροπή έλαβε τις επίσημες αποφάσεις εγκρίσεως των 
ενισχύσεων προς τις έξι επίμαχες εταιρίες. Ελήφθησαν μέτρα για τη 
διενέργεια της παρακολούθησης, προκειμένου να παρουσιασθεί μια πρώτη 
έκθεση στο Συμβούλιο το αργότερο την 1.5.1994. 
3.4. Σταθεροποίηση της αγοράς 
Μετά το δεύτερο τρίμηνο 1993, η Επιτροπή συμπλήρωσε τα προγράμματα 
εξαμηνιαίων προβλέψεων στον τομέα του χάλυβα με τη διατύπωση 
τριμηνιαίων αθροιστικών προβλέψεων που αφορούν την παραγωγή και τις 
παραδόσεις ορισμένων βασικών κατηγοριών χαλυβουργικών προϊόντων. Η 
Επιτροπή κάλεσε τις επιχειρήσεις να την ενημερώνουν, σε εκούσια βάση και 
εμπιστευτικώς, για τον τρόπο κατά τον οποίο η καθεμιά από αυτές σκοπεύει 
να προσαρμοστεί στις συνολικές τάσεις που ισχύουν για τα προϊόντα του 
φάσματος παραγωγής της: το εγχείρημα αυτό έτυχε υποστήριξης από τους 
επαγγελματικούς κύκλους και συνέβαλε στην ανάκαμψη των τιμών, προφανώς 
χωρίς να βλάψει τα συμφέροντα των καταναλωτών. 
Ι.5. Μέτρα νια το εξωτερικό εμπόριο 
Η Επιτροπή καταρχάς καθιέρωσε σύστημα εκ των προτέρων επιτήρησης 
βάσει των παραστατικών εισαγωγής που απέστειλαν οι εθνικές αρχές ώστε να 
σχηματισθεί μια ιδέα για την πιθανή εξέλιξη των εισαγωγών, καθώς και 
σύστημα εκ των υστέρων στατιστικών στοιχείων για τις εισαγωγές, για να 
διατίθενται ταχύτερα στοιχεία για τα επιτευχθέντα αποτελέσματα, έναντι του 
συστήματος Comext" ομοίως, τον Απρίλιο 1993 επικαιροποιήθηκαν οι βασικές 
τιμές εισαγωγής. 
Η Επιτροπή διαπραγματεύθηκε εξάλλου με την Τσεχική Δημοκρατία και την 
αντίστοιχη Σλοβακική δασμολογικές ποσοστώσεις, καθιερωθείσες τον Ιούνιο 
1993, με σταδιακή αύξηση των ποσοτήτων μέχρι τα τέλη 1995. 
Όσο για τη Ρωσσία και την Ουκρανία, ζήτησαν να μετατραπούν οι 
υιοθετηθείσες το 1993 κοινοτικές ποσοστώσεις προς το σύνολο των 
δημοκρατιών της πρώην ΕΣΣΔ σε διμερείς συμφωνίες για καθεμιά από τις δύο 
αυτές δημοκρατίες. Διεξάγονται συζητήσεις με τα κράτη μέλη σχετικά με 
εντολή διεξαγωγής διαπραγματεύσεων, ενώ στο μεταξύ παρατάθηκαν για το 
πρώτο εξάμηνο 1994 οι ποσοστώσεις. 
Δεν κατέστη δυνατό να καταλήξουν συγχρόνως με τον γύρο της 
Ουρουγουάης οι διαπραγματεύσεις με αντικείμενο την πολυμερή συμφωνία 
για τον χάλυβα (MSA). Ωστόσο, μεταξύ όλων των μερών συμφωνήθηκε να 
συνεχισθούν οι διαπραγματεύσεις κατά τους προσεχείς μήνες. Στις 
διαπραγματεύσεις αυτές σοβαρό στόχο για την Ευρωπαϊκή Ένωση αποτελεί η 
επίτευξη ρήτρας "κατά των παρενοχλήσεων" που θα αποτελούσε όρο για τις 
διαδικασίες αντι-ντάμπινγκ και η διεύρυνση της αρχής του κώδικα ενισχύσεων 
προς τους κυριότερους εμπορικούς εταίρους, καθώς και η οριστική 
κατάργηση των εμποδίων δασμολογικής και μη φύσης. Μια πρώτη 
διαπραγματευτική συνεδρία για να δοθεί ξανά ώθηση στην υπόθεση 
πραγματοποιήθηκε στη Γενεύη από τις 5 έως τις 8 Απριλίου. 
4. ΕΝΔΙΑΜΕΣΗ ΑΞΙΟΛΟΓΗΣΗ ΤΗΣ ΠΟΡΕΙΑΣ ΑΝΑΔΙΑΡΘΡΩΣΗΣ 
4.1. Ο κλάδος, σε ανεπίσημες επαφές ανωτέρου επιπέδου που 
πραγματοποιήθηκαν με την Επιτροπή, επεβεβαίωσε τη διαπίστωση της 
υπάρχουσας πλεονάζουσας δυναμικότητας. Παραδέχεται την ανεπάρκεια 
των ήδη αποφασισθεισων μειώσεων δυναμικότητας, αλλά συναντά δυσχέρειες 
για να ολοκληρώσει τη διαδικασία εντός των αρχικώς προβλεφθεισων 
προθεσμιών. Ο κλάδος δέχεται ωστόσο ότι υφίσταται δυνατότητα για 
εκτεταμένα κλεισίματα μονάδων (της τάξης των 6 εκατομμυρίων τόννων 
δυναμικότητας) στον ιδιωτικό ιταλικό κλάδο, στο πλαίσιο του νομοθετιού 
διατάγματος αριθ. 103 της 14ης Φεβρουαρίου 1994, όπου προβλεπόταν 
κονδύλιο 400 εκατ. ECU περίπου για να χρηματοδοτηθούν κυρίως τα 
κλεισίματα αυτά και ότι εξάλλου οι σήμερα συζητούμενες συμφωνίες 
εξειδίκευσης και συγκέντρωσης περιέχουν δυνατότητες εξορθολογισμού στο 
πεδίο των δυναμικοτήτων. 
Ο κλάδος υπογράμμισε την ανάγκη συνέχισης της πορείας αναδιάρθρωσης, 
στο πλαίσιο αυστηρής παρακολούθησης των έξι επιχειρήσεων με τις οποίες 
ασχολήθηκε τον παρελθόντα Δεκέμβριο το Συμβούλιο, και της διατήρησης 
των συνοδευτικών μέτρων που θέσπισε η Επιτροπή, μετά το Συμβούλιο της 
25ης Φεβρουαρίου 1993. Ο κλάδος δεσμεύεται να μη ζητήσει από τις 
αντίστοιχες κυβερνήσεις νέες ενισχύσεις που χρειάζονται αποκλίσεις στο 
πλαίσιο του άρθρου 95 ΕΚΑΧ. 
4.2. Η Επιτροπή έχει επίγνωση ότι προϋπόθεση για τη συνέχιση των 
συνοδευτικών μέτρων, σύμφωνα με τα πορίσματα του υπόψη Συμβουλίου 
Βιομηχανίας, ήταν η παρουσίαση εφικτού προγράμματος μείωσης 
δυναμικοτήτων που ώφειλε να συμπληρωθεί το αργότερο στις 21 
παρελθόντος Μαρτίου, προθεσμίας που προβλεπόταν για την κοινοποίηση 
των προγραμμάτων κλεισίματος στο πλαίσιο των διαρθρωτικών μηχανισμών 
του άρθρου 53 α) ΕΚΑΧ. 
Οι τελικώς επιτευχθείσες μειώσεις δυναμικότητας δεν φθάνουν ακόμη στο 
επίπεδο των 19 εκατ. τόννων προϊόντων θερμής έλασης που αντιπροσωπεύει 
πάντοτε το ελάχιστο όριο της εκτιμώμενης πλεονάζουσας δυναμικότητας έως 
τα τέλη 1995. Ωστόσο, μετά τις επαφές ανωτέρου επιπέδου που 
πραγματοποίησε πρόσφατα η Επιτροπή με τους εκπροσώπους του κλάδου, 
θεωρεί ότι υφίστανται ακόμη βάσιμες ελπίδες επίτευξης του επιπέδου αυτού 
κατά τους προσεχείς μήνες. 
Για αυτόν ακριβώς το λόγο, εκτιμώντας την επιτακτική ανάγκη συνέχισης της 
πορείας αναδιάθρωσης λόγω των δεσμεύσεων όλων των εμπλεκόμενων μέρων 
(βιομηχανικού κλάδου, Συμβουλίου και Επιτροπής) για να αποφευχθούν νέες 
αποκλίσεις του άρθρου 95 ΕΚΑΧ σε θέματα ενισχύσεων και λαμβανομένων 
υπόψη των επιπτώσεων που θα μπορούσε να έχει μια άμεση διακοπή των 
συνοδευτικών μέτρων στη χαλυβουργική αγορά και στη διαδικασία 
αναδιάρθρωσης, η Επιτροπή προτείνει την προσωρινή διατήρηση των υπόψη 
μέτρων, με τις κατωτέρω περιγραφόμενες κατευθύνσεις, έως ότου η Επιτροπή 
διαβιβάσει την αξιολόγηση τον μήνα Σεπτέμβριο για το Συμβούλιο 
Βιομηχανίας. 
4.3. Συνέχιση των συνοδευτικών μέτρων_ 
4.3.1. Μέτρα ενίσχυσης 
* Η Επιτροπή θα διατηρήσει τα υέτρα κοινωνικής σκοπιυότητας στον 
τομέα του χάλυβα για τους εργαζόμενους που θίγονται από τα 
προαναφερθέντα κλεισίματα παραγωγικών εγκαταστάσεων. 
* Η Επιτροπή προτείνει να υλοποιηθεί το πρόγραμμα Resider-2, σύμφωνα 
με τις προηγουμένως περιγραφείσες στο σημείο 3.1.2. λεπτομέρειες 
εφαρμογής. Ομοίως, οι προτάσεις της Επιτροπής σχετικά με την 
εφαρμογή του νέου στόχου 4 και μιας κοινοτικής πρωτοβουλίας 
"ADAPT" (υποβαλλόμενη προς εξέταση από τις αρμόδιες επιτροπές και 
κατόπιν διαβουλεύσεως με το Ευρωπαϊκό Κοινοβούλιο) θα μπορούσαν, 
στο πλαίσιο των έργων που θα παρουσιασθούν, να προσδώσουν 
πρόσθετη ευελιξία για να συνοδευθούν οι αναδιαρθρώσεις που 
πραγματοποιούνται έξω από τις ζώνες του στόχου 1,2 και 5β). 
* Μηγανισυοί του άρθρου 53α): η Επιτροπή είναι ομοίως διαθέσιμη να 
εγκρίνει συμφωνίες κλεισίματος υπό τους όρους που επέβαλε για τις 
προαναφερθείσες συμφωνίες του άρθρου 53α) ΕΚΑΧ. 
4.3.2 Βελτίωση των δομών_ 
Η Επιτροπή, στο πλαίσιο των κανόνων ανταγωνισμού της συνθήκης ΕΚΑΧ, θα 
επιδείξει πολύ μεγάλη ευελιξία στις εγκρίσεις συγκεντρώσεων ή συμφωνίες 
εξειδικεύσεως, που οδηγούν σε οριστικά κλεισίματα παραγωγικών 
εγκαταστάσεων προϊόντων για τα οποία υφίσταται πλεονάζουσα 
δυναμικότητα. 
4.3.3 Έλεγχος των κρατικών ενισχύσεων 
Η Επιτροπή θα εφαρμόσει κατά τρόπο αυστηρό τις προβλεπόμενες διατάξεις 
παρακολούθησης για τις έξι επιχειρήσεις στις οποίες αφορούν οι αποφάσεις 
του Συμβουλίου της 22.12.1993. Θα διενεργεί εξάλλου αυστηρή επιτήρηση 
της κατάστασης των επιχειρήσεων του κλάδου έναντι ως προς τον κώδικα 
ενισχύσεων, υπό το πνεύμα της δηλώσεως του Συμβουλίου και της Επιτροπής 
της 22.12.1993. 
4.3.4 Σταθεροποίηση της αγοράς 
* Άρθρο 46 
Η Επιτροπή θα συνεχίσει να διατυπώνει τριμηνιαίες κατευθύνσεις στο 
πλαίσιο του άρθρου 46 ΕΚΑΧ. 
* Παλαιοσίδηρος 
Ενόψει των συγκυριακών δυσχερειών της αγοράς παλαιοσιδήρου, η 
Επιτροπή προέβη σε διαβήματα προς την Τουρκία, στο πλαίσιο των 
διαπραγματεύσεων της τελωνειακής ένωσης. Επέτυχε να δεσμευθεί η 
άλλη πλευρά να σταματήσει σταδιακώς, μέχρι την 1.10.94, τις 
επιδοτήσεις των τουρκικών εισαγωγών παλαιοσιδήρου. 
Η Επιτροπή διεξήγαγε επίσημες συζητήσεις με την Πολωνία 
προκειμένου η τελευταία να άρει τους περιορισμούς στην εξαγωγή 
παλαιοσιδήρου που επέβαλε κατά τρόπο μη συμβιβαζόμενο με την 
ισχύουσα συμφωνία σύνδεσης με την Ευρωπαϊκή Ένωση' ομοίως, 
συνεχίζει τις συζητήσεις με τη Ρουμανία, τη Βουλγαρία και την Τσεχική 
Δημοκρατία για να ελαχιστοποιήσει τον αντίκτυπο των περιορισμών 
εξαγωγής παλαιοσιδήρου, οι οποίοι υφίστανται από τότε που άρχισαν 
να ισχύουν οι συμφωνίες σύνδεσης τους με την Ευρωπαϊκή Ένωση. 
4.3.5 Μέτρα νια το εξωτερικό ευπόριο 
Στο πλαίσιο των συνοδευτικών μέτρων εξωτερικού εμπορίου, η 
Επιτροπή: 
θα συνεχίσει τα ήδη υιοθετηθέντα υέτρα επιτήρησης των 
εισαγωγών 
θα εφαρμόσει έως τις 31 Δεκεμβρίου 1995, τις συμφωνηθείσες 
με την Τσεχική και Σλοβακική Δημοκρατία δασμολογικές 
ποσοστώσεις_ 
θα διατηρήσει τη μόνιιιη παρακολούθηση των διαδικασιών 
αναδιάρθρωσης του σιδηρουργικού κλάδου που έχουν ήδη 
αναληφθεί στις διάφορες χώρες της Κεντρικής και Ανατολικής 
Ευρώπης βάσει των διατάξεων που προβλέπονται στα 
πρωτόκολλα ΕΚΑΧ που έχουν ενσωματωθεί στις αντίστοιχες 
συμφωνίες σύνδεσης τους με την Ευρωπαϊκή Ένωση_ 
ζητεί από το Συμβούλιο να διευρύνει την εντολή 
διαπραγμάτευσης διμερών συμφωνιών με την Ρωσσία και την 
Ουκρανία με χρονική παράταση μέχρι τα τέλη 1996, όπου θα 
περιληφθεί πρωτόκολλο ΕΚΑΧ παρεμφερές προς εκείνα που 
συμφωνήθηκαν με τις χώρες της Κεντρικής και Ανατολικής 
Ευρώπης, προκειμένου να διευκολύνει μόνιμη και διαφανέστερη 
παρακολούθηση της μόλις αναληφθείσας αναγκαίας διαδικασίας 
αναδιάρθρωσης του χαλυβουργικού τους κλάδου' 
θα εντείνει, σε στενή σύμπραξη με τις κοινοτικές χαλυβουργικές 
επιχειρήσεις, τις ενέργειες βιουηχανικής συνεργασίας έναντι των 
χωρών της Κεντρικής και Ανατολικής Ευρώπης και των κρατών 
της Κοινοπολιτείας, είτε με τη χρηματοδότηση, που προβλέπεται 
στα προγράμματα τεχνικής αρωγής PHARE και TACIS είτε 
υποστηρίζοντας τη χρηματοδότηση από την Ευρωπαϊκή Τράπεζα 
Ανασυγκρότησης BERD ή άλλα διεθνή ιδρύματα, βιώσιμων 
επενδυτικών σχεδίων που συνάδουν με την διεξαγόμενη στις 
ανωτέρω χώρες και στην Ευρωπαϊκή Ένωση αναδιάρθρωση. 
θα επιδιώξει την οριστικοποίηση μιας ισόρροπης πολυιιερούς 
συμφωνίας M SA, προκειμένου να αποκαταστήσει αυστηρή, 
μόνιμη και διαφανή πειθαρχία στις διεθνείς σχέσεις όσον αφορά 
τα χαλυβουργικά προϊόντα. 
5. ΣΥΜΠΕΡΑΣΜΑ 
Η Επιτροπή ζητεί από το Συμβούλιο να συνταχθεί με τις ανά χείρας 
κατευθύνσεις. Θα διενεργήσει μια νέα αξιολόγηση της πορείας 
αναδιάρθρωσης του χαλυβουργιού κλάδου και των προαναφερθέντων 
συνοδευτικών μέτρων τον μήνα Σεπτέμβριο, ενόψει του Συμβουλίου 
Βιομηχανίας. 
10 
ISSN 0254-1483 
COM(94) 125 τελικό 
ΕΓΓΡΑΦΑ 
GR ίο 
Αριΰ. καταλόγου : CB-CO-94-151-GR-C 
ISBN 92-77-67656-6 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg 
Κ